runetrust/blame-folketinget-dk huggingface dataset:
Anni Matthiesen (V), 2016-12-01:
Så jeg må sige, at vi tager drøftelsen om SU-reformen, når vi når dertil, men jeg vil stadig væk holde fast i, at det er forsvarligt at tilpasse ydelsen på produktionsskolerne, så der f.eks. er lighed i forhold til de unge mennesker, som går på en koordineret ungdomsuddannelse.
Rune Lund (EL), 2017-05-09:
Det første spørgsmål, jeg vil stille, er: Mener ministeren virkelig, at det er en korrekt beskrivelse af kriminalforsorgens arbejde, hvis det skal forstås på den måde, at man i dag prøveløslader personer, som med stor sandsynlighed vender tilbage til det kriminelle miljø?
Martin Henriksen (DF), 2006-05-19:
Alle partier i Folketinget har i fællesskab afsat midler til en kemikaliehandlingsplan, hvor vi netop sætter fokus på bl.a. pesticidrester i danske fødevarer, og så vidt jeg har forstået er meningen også her at sikre en hurtigere godkendelse af bedre og alternative pesticider.
Martin Lidegaard (RV), 2007-01-18:
Jeg tror, man skal være meget stædig humanist – som mig selv – for ikke at tro på, at de økonomiske incitamenter spiller en rolle, og at den måde, vi belægger vores forskellige transportformer med afgifter og takster, ikke har nogen betydning for, hvad folk vælger at transportere sig med.
Margrethe Vestager (RV), 2002-11-18:
men vi indgår meget gerne i en reformproces med et langsigtet perspektiv, som skal gå ud på, at vi kan omlægge tingene for dem, som i de kommende år vil have overordentlig store private formuer, uanset om det er i form af likvide midler eller i form af et hus, som man kan belåne, eller i anden form.
Christian H. Hansen (DF), 1999-11-02:
Det håber jeg jo selvfølgelig på at det er, sådan at vikarordningen for landbruget bliver ved med at være der, men jeg vil gerne spørge ministeren, når han kommer med det som et forslag i finanslovforhandlingerne, hvordan han får det til at hænge sammen med den strukturudvikling, som egentlig ligger i landbrugsloven.
Ole Birk Olesen (LA), 2022-04-07:
Så gik der 3 år, og så lavede den nye transportminister, hr. Henrik Dam Kristensen, en aftale med Frederikssund Kommune om, at man godt kunne bygge broen ved Frederikssund, selv om man ikke havde penge til det i statskassen, ved at der blev indført brugerbetaling på broen.
Lene Espersen (KF), 2005-06-07:
Jeg vil sige til hr. Søren Krarup, at jeg ikke sådan personlig har forsøgt at opringe hele politistyrken på 11.000 mand for at indskærpe over for dem, at man skal overholde lovgivningen her i landet, men jeg er i hvert fald bekendt med, også gennem de udtalelser, der er kommet, at man fuldt ud er klar over, hvordan lovgivningen er i Danmark.
Lea Wermelin (S), 2023-05-03:
Men i forhold til det, ordføreren siger om indholdet i den her aftale – altså hvad det er for nogle mål, vi skal nå – var det jo en klar forudsætning, at hvis ikke KL leverede den liste, trådte den her lovgivning i kraft, og det vidste Enhedslisten også, da man skrev under på aftalen.
Morten Østergaard (RV), 2010-12-02:
Jeg kunne godt tænke mig at spørge, hvordan man som liberal har det med det etniske kriterium, for fra radikal side er det jo sådan, at vi mener, at man bør adressere de sociale problemer, der er, og hvis man så løser de sociale problemer i de områder, ryger de også af den såkaldte ghettoliste.
Helga Moos (V), 2001-05-21:
Man vil helst have, at der ikke er for mange skilte; så kan man opretholde en bevidsthed om, at der jo nok ikke foregår så meget derude, og så er det nemmere at køre forbi, så man ikke skal stoppe for meget op, så trafikken kan glide noget bedre. Jamen det er jo ikke det, der er meningen. Vi skal jo ikke have trafik for trafikkens skyld.
Inge-Lene Ebdrup (V), 2003-02-20:
Dette forslag indebærer, at man kun får skattefradrag for bidrag eller præmier til pensionsordninger, hvis den pensionskasse eller lignende, man benytter, bruger mindst 10 pct. af sine aktiver til nybyggeri af boligejendomme til udlejning til en rimelig anskaffelsespris.
Ole Sohn (SF), 2005-09-06:
Men det skal jo ikke skjules, at det i forhold til regeringens økonomiske politik, til skattestoppet, som er noget af det mest asociale, der er foretaget i nyere tid, jo ikke er sådan, at vi kvitterer for en åben forhandlingslyst med at stemme for en finanslov, som vi grundlæggende er imod.
Karen Ellemann (V), 2011-02-08:
Så det her med, at vi nu også har indført krav om, at man ikke må sætte nye gyllebeholdere op tættere end 100 m fra et vandløb, er jo i høj grad en skærpelse og en miljøforbedring, og ligeså at vi også har nye krav her til gyllebarrierer.
Birthe Rønn Hornbech (V), 2009-03-12:
Jeg imødeser de spørgsmål, som fru Lone Dybkjær sagde måske var mere tekniske, og derfor er det også, at jeg henstiller til, at man stiller dem skriftligt, så jeg ikke skal stå her at give tekniske svar på noget, som er så teknisk, så jeg helst ikke vil.
Morten Bødskov (S), 2007-04-18:
I dag behandler vi jo lovforslaget, og det støtter Socialdemokraterne selvsagt, og så har vi også ligesom i Venstres folketingsgruppe haft en indgående diskussion af det eventuelle ændringsforslag, som hr. Kristen Touborg omtaler, og der er indstillingen fra den socialdemokratiske folketingsgruppe, at vi vil støtte det, hvis et sådant bliver fremsat.
Jann Sjursen (KRF), 2001-10-04:
Det må gælde alle uanset etnisk baggrund, at det er bedre at komme i arbejde eller få en uddannelse end at gå på passiv forsørgelse. Først og fremmest handler det dog om holdninger, og de generelt meget negative holdninger, som mange i denne tid omfatter vore nye medborgere med, sår gift for integrationen.
Kristian Jensen (V), 2003-09-09:
Det kan man ikke sammenligne med folkeskoleområdet, hvor der i øvrigt i dag både er mulighed for, at du kan vælge en friskole, hvis det er det, du vil, på tværs, og hvor der så fremover også gives mulighed for, at man kan vælge folkeskole på tværs af kommunegrænsen, når det drejer sig om den offentlige folkeskole.
Aaja Chemnitz Larsen (IA), 2017-12-22:
Jeg synes, det er vigtigt, at det bliver meget konkret, og i forhold til den her undskyldning, som er en af de anbefalinger, forsoningskommissionen kommer med, lægges der jo op til, at der skal være en debat om, hvorvidt der skal være en undskyldning.
Martin Geertsen (V), 2020-12-15:
Rygeloven og en forhøjelse af tobaksafgifterne vil på længere sigt betyde, at antallet af rygerelaterede sygdomme også mindskes – færre med lungekræft, færre med hjerte-kar-sygdomme, for nu bare at tage to områder, hvor vi i løbet af få år kommer til at se markante forbedringer både hos nuværende rygere, men jo også hos passive rygere.
Magnus Heunicke (S), 2006-10-25:
»Hvad agter statsministeren at gøre som regeringschef og pressens minister for at indskærpe over for sine ministre, at de skal respektere den frie presse og iagttage adskillelsen mellem den redaktionelle proces i en licensfinansieret nyhedsformidling og ministrenes ønske om en mere regeringsvenlig presse, herunder statsministerens holdning til, at indenrigs- og sundhedsministeren direkte har opsøgt DR's øverste ledelse og kaldt stationens dækning af regeringens politik for »kampagnejournalistik«?«
Søren Søndergaard (EL), 1997-12-17:
Det er jo nogle relativt klare spørsmål, jeg stiller, og jeg synes, det må være relevant at få svaret og også være relevant at få svaret set i sammenhæng med en politisk diskussion om prioritering af politiets ressourcer, når vi ved, at den pågældende sag kunne være løst, afklaret og forsvundet fra Jordens overflade ved hjælp af en telefonopringning, der formentlig kun havde taget 30 sekunder.
Jens Joel (S), 2020-05-07:
I øvrigt har vi også, og det er jo ikke et flertal, som Nye Borgerlige er med i, aftalt, at vi vil lave minimumsnormeringer, altså at vi vil sikre standarder på børneområdet, som gør, at muligheden for, om man så må sige, at flytte pengene nogle andre steder hen i kommunerne, bliver låst, så man altså simpelt hen skal sikre de rigtige tilbud til børnene.
Birthe Rønn Hornbech (V), 2005-04-13:
Vi er enige i de foreslåede forbedringer, og vi er godt tilfreds med, at det ikke igen skal vurderes, om der kan gives fri proces, når man først har vundet en sag i første instans, altså bortset fra de undtagelser, der er anført, og som vi ikke har nogen bemærkninger til.
Lene Espersen (KF), 2008-04-21:
Og det, at vi har særlige dyreværnsenheder, er jo noget, som ifølge Dansk Folkepartis opfattelse gerne skulle medvirke til, at vi får et politi, der bliver dygtigere og dygtigere til tage sig af de sager, der vedrører dyreværnslovgivningen, og at man hver gang tager en anmeldelse, der kommer, alvorligt.
Pia Gjellerup (S), 2002-02-01:
Vi har været i forhandlinger med amterne og har været af den klare overbevisning, at de ressourcer, der er personalemæssigt, de ressourcer, som jo er livsnødvendige for at gennemføre operationerne, faktisk blev presset til det yderste i forbindelse med den meget omfattende aftale, vi lavede med amterne. Vi vil håbe - men det bliver så ikke med vores medvirken - at det, som man vil forsøge sig med fra VK-regeringens side, vil føre til det, man siger.
Pernille Rosenkrantz-Theil (S), 2021-02-10:
For mig og for Socialdemokratiet er det familiepolitik at drøfte med os selv og hinanden, hvad det er for nogle skoler, vi tilbyder, hvad det er for nogle daginstitutioner, vi tilbyder, hvad det er for en sikkerhed, der er under familien eksempelvis i forbindelse med hjælpepakkerne.
Karin Nødgaard (DF), 2014-04-11:
Når man med jævne mellemrum støder ind i nyheder i aviser eller på tv om, at et barn eller et ungt menneske er involveret i kriminalitet af mere eller mindre grov karakter, kan jeg ikke lade være med at tænke på, hvad der egentlig er årsagen til, at nogle ender i sådan en situation.
Hans Hækkerup (S), 1999-06-17:
Jeg skal derfor også gerne bekræfte, at hvis der sker en ændring af forudsætningerne med hensyn til Vestsahara, vil jeg selvfølgelig også drøfte det spørgsmål med de partier, der stemte for beslutningsforslaget i sin tid. Med hensyn til spørgsmålet om at rådføre sig med Det Udenrigspolitiske Nævn kan jeg fortælle hr. Peter Skaarup, at jeg har tænkt mig at overholde loven.
Pia Kjærsgaard (DF), 2009-10-08:
Jeg tror overhovedet ikke et sekund på, at det, som Socialdemokratiet og SF har lagt frem om den millionærskat, som er slået op som det helt store, og som skal ramme bankdirektøren, direktøren for Vestas og alle de der personer, overhovedet kan redde det i land, som Socialdemokratiet siger at det kan.
Stine Brix (EL), 2018-11-09:
Derudover risikerer vi, hvilket jeg også ser mange høringssvar tage fat i, at det medfører en række uhensigtsmæssigheder, altså at man begynder at træffe beslutninger om, hvornår en patient skal indlægges, ud fra et økonomisk hensyn frem for ud fra et fagligt hensyn.
Christian Juhl (EL), 2021-03-16:
Nej, det skal der ikke, for der skal være en vekselvirkning mellem håndens og åndens arbejde, og der skal være en vekselvirkning mellem gode teoretikere og gode praktikere, for så får vi det, der hedder et dialektisk forhold mellem de to kunstarter, havde jeg nær sagt, og så får vi måske også nogle løsninger, hvor nogle har benene meget på jorden, mens nogle svæver meget højt oppe.
Lars Barfoed (KF), 2011-02-22:
De spørgsmål forholder forslagsstillerne sig ikke til, selv om det efter min opfattelse er meget vanskeligt at vurdere forslaget ordentligt uden at vide, om der kan findes nogle fornuftige løsninger, bl.a. hvad angår de spørgsmål Når alt det er sagt, vil jeg gerne understrege, at jeg generelt er positivt indstillet over for tanken om at give de dømte en gulerod, der kan anspore dem til ikke at falde tilbage til kriminalitet, og dermed også at belønne dømte personer, som viser vilje og evne til at leve et liv uden kriminalitet.
Kim Sejr (RV), 2003-03-28:
Jeg er så tilfreds med, at ministeren har lyttet til de mange indvendinger mod, at erhvervslivet på den måde kunne få direkte indflydelse på forbrugerinformationen, og dermed har ændret forslaget, så kompetencen bliver rådgivende. Det har faktisk også været erhvervslivets eget ønske.
Kristian Jensen (V), 2012-10-04:
Altså, fortryder SF den politik, man førte under VK-regeringen, hvor man forsøgte at presse lønningerne op, og er hr. Jesper Petersen nu enig med statsministeren, der dengang ikke var statsminister, men på vej til at blive det, og som siger til danskerne: Hold lønningerne i ro?
Jens Joel (S), 2023-05-09:
Og derfor er det en god ide, som man så har aftalt på finansloven, og som vi nu hermed genindfører, altså at der er mulighed for at tage en faglært uddannelse på nogle af de områder, hvor vi mangler faglærte, f.eks. på sosu-området eller i en række jobs inden for den grønne omstilling, hvor vi har virkelig meget brug for, at folk bliver faglærte, og hvor man har mulighed for at tage uddannelsen, mens man er i sin ledighedsperiode, mens man er dagpengeberettiget, og det er til 110 pct., fordi der jo ofte også selvfølgelig er økonomisk overvejelser i, om man, om jeg så må sige, har råd til at gå i uddannelse.
Karin Nødgaard (DF), 2017-12-06:
For jeg kan godt være bekymret for, at hvis man kun har fået, hvad skal man sige, de input man får inden for fængslets mure, så er det måske ikke helt tilstrækkeligt i forhold til at komme ud og bare lige blive afleveret i en institution eller at skulle være sammen med andre børn og lave legeaftaler osv. Kan ministeren også lige prøve at kommentere det?
Ole M. Nielsen (KRF), 2002-02-05:
Kan hr. Jørn Jespersen bekræfte, at ethvert dagblad og ethvert ugeblad skriver side op og side ned om lækre madvarer og tilberedning og gode restauranter, og så går flertallet af befolkningen hen og køber Stryhns leverpostej og spiser på McDonald's osv., og at det overhovedet ikke er det problem, som det her beslutningsforslag gør noget ved?
Lars Løkke Rasmussen (V), 2017-10-03:
Én skole har fået frataget sit statstilskud permanent, andre er sat under skærpet tilsyn, og jeg er meget tilfreds med, at myndighederne gør op med skoler, der svigter deres ansvar, et ansvar for at ruste børnene til at leve i et land, hvor vi har frihed og folkestyre.
Anne Grete Holmsgaard (SF), 2002-01-10:
Hvis det i virkeligheden ikke er et institut, men et råd, regeringen har som målsætning for det her, så synes jeg egentlig, regeringen skulle bide hovedet af al skam og sige det klart til os, så vi ved, hvad det egentlig er, regeringen har intentioner om på det her område.
Torsten Gejl (ALT), 2018-05-17:
Jeg oplever dog, at flere og flere virksomheder tager ansvar for deres praktikanter og sikrer dem et socialt og fagligt godt ophold og gør meget for at tilbyde en jobåbning, og jeg vil gerne være med til at støtte en lovgivning, der forlanger, at de virksomheder, der kæderyger praktikanter, bliver tvunget til at lære af dem, der tager ansvar for deres praktikanter.
Mai Villadsen (EL), 2022-05-23:
Jeg tror, at enhver, der fulgte med i debatten om landbrugsaftalen, også hørte, hvordan vi fra Enhedslistens side var nogle af de skrappeste kritikere af netop det, som ordføreren beskriver, som jo ligesom er en skubben af CO 2 -reduktionerne foran sig og et meget, meget stort håb om, at nogle særlige teknologier kommer til at løse vores klimaproblemer.
Lene Espersen (KF), 1998-04-01:
Med andre ord får EU-fællesskabet nu et instrument til at sikre, at medlemslandene respekterer borgernes grundlæggende rettigheder, og jeg føler det nødvendigt her at præcisere, at netop menneskerettigheder og demokrati er noget af det, der er en forudsætning for, at vi kan udvide med Øst- og Centraleuropa.
Flemming Oppfeldt (V), 2003-04-11:
Mit spørgsmål til SF's ordfører gik på, hvorfor vi ikke kan håndhæve det regelsæt, der gælder i dag, for så kan vi gøre noget ved tingene lige nu. Der ligger jo rapporter ude i hver enkelt af de berørte daginstitutioner, som siger, hvad der skal ske.
Johs. Poulsen (RV), 2007-03-14:
Men jeg vil da også vælge at være positiv, for det, som jeg synes man hidtil har hørt fra i virkeligheden alle partier, er jo, at man er enig i, at en national handlingsplan eller en prioriteret handlingsplan – lad os sige det på den måde – er det rigtige at lave.
Søren Egge Rasmussen (EL), 2018-12-04:
Så er jeg da glad for, at ordføreren kan se, at det, man har lavet i Øresund, har haft en effekt på fiskebestandene, og der synes jeg egentlig man skal være åben over for at sige: Jamen er der andre steder i de indre farvande i Danmark, hvor man kunne opnå markante miljømæssige fordele, ved at fiskebestandene igen vokser til et højere leje?
Mike Legarth (KF), 2009-11-03:
Samtidig er der i sagen om Roskilde Bank blevet foretaget en advokatundersøgelse, som skal vurdere, hvorvidt der er begået strafbare forhold, eller om der var grundlag for at anlægge erstatningssager og/eller udtale kritik af medlemmerne af bestyrelse, direktion, ledelsesteam samt intern og ekstern revision.
Sophie Løhde (V), 2008-05-29:
Socialdemokraterne har altså med støtte fra Det Radikale Venstre, Enhedslisten og SF overladt de her mange unge piger til at stå på venteliste imellem 1 år til 1 ½ år i stedet for at give dem muligheden for og retten til at komme i behandling i privat regi.
Flemming Møller Mortensen (S), 2022-04-19:
Vi har også lanceret et nyt statsligt garantiinstrument, som skal bidrage til at fremme private investeringer i udviklingslandene, f.eks. ved udlån til små og mellemstore virksomheder og grønne investeringer i f.eks. solcellevirksomheder og energieffektiviseringer.
Marlene Harpsøe (DF), 2009-04-02:
Hr. Karsten Lauritzen lægger op til, at man kunne give politiet flere redskaber, og det synes jeg jo er interessant, for i hr. Karsten Lauritzens ordførertale nævner han, at politiet vil have svært ved at håndhæve de tiltag, som er beskrevet i det forslag, som vi behandler i dag.
René Gade (ALT), 2017-05-17:
Men jeg kunne så godt tænke mig at spørge ministeren, om man kunne tage nogle initiativer, der gjorde, at sådanne udtalelser fremadrettet fik et rum, imens vedkommende var ansat – netop hvis det er et partsindlæg, der så efterfølgende finder tid og rum og skaber en debat, som jeg synes er meget, meget væsentlig, fordi det faktisk er en voldsom anklage eller i hvert fald et voldsomt indlæg.
Trine Bramsen (S), 2016-01-21:
Forslaget her pålægger regeringen at ændre lovgivningen, så ofre for voldtægt sikres en bedre og mere hensynsfuld behandling, bl.a. gennem uddannelse af særlige bistandsadvokater, efteruddannelse af betjente, afskaffelse af 72-timersreglen, fælles handlingsplaner på tværs af ministerier m.v.
Finn Sørensen (EL), 2013-05-16:
Nej, grunden til, at jeg gerne vil spørge, er, at ordføreren under et af sine spørgsmål til hr. Simon Kollerup nævnte, at i Københavns Kommune har man en masse mærkelige lister ved kommunevalget - jo, det ord prentede sig hurtigt i min hukommelse.
Pernille Skipper (EL), 2020-04-21:
Det var en anden socialdemokratisk regering, der startede det salg, og det var også en anden finansminister og en anden statsminister, og det var fortid, men jeg tror godt, man kan sige, at der er et stort behov for, at den nye socialdemokratiske regering så får sagt, at med det, vi ved nu, var det en fejl, for pandemien var ikke en teoretisk situation, og at vi skulle have haft en vaccineproduktion på statens hænder.
Bjarne Laustsen (S), 2010-05-11:
Og jeg tror, hvis man kigger på Sverige, at det så er sådan, at der er endnu færre branddøde dér, heldigvis, end der er i Danmark. Hvis vi har nogle ambitioner om, at vi vil redde både værdier og mennesker, så tror jeg, at vi skal kigge på forebyggelsesdelen i stedet for at problematisere noget, som der ikke er grund til at problematisere.
Özlem Sara Cekic (SF), 2012-05-15:
Jeg tror, at det, der er den afgørende forskel, er, at vi jo ved, at rygeheroin er et kæmpe, kæmpe problem, fordi de her mennesker er så afhængige, de er så syge, at det har ødelagt deres liv socialt og sundhedsmæssigt og også arbejdsmæssigt.
Pernille Skipper (EL), 2012-12-13:
Derudover er vi bekymret for, at det er sådan i de enkelte tilfælde, hvor der er børn, som har behov for undervisning i meget mindre enheder, og for hvem ti kan virke som rigtig, rigtig mange, hvilket kan ødelægge koncentrationen og mulighed for at lære noget, at den mulighed for at få undervisning i mindre enheder bliver taget fra dem.
Aki-Matilda Høegh-Dam (SIU), 2024-10-22:
Nunanut tamalaanut aamma unammillersinnaanerput aammalu kalaallit aaqqissuussinermut peqataatinneqarnerulernissaat pingaartikkatsigu, taamaammat tapersiinerput matumuuna nalunaarutigaarput.
Alex Vanopslagh (LA), 2022-03-25:
Det er jo et behov, der har været der, lige så længe som menneskeheden har eksisteret, og så har vi brug for at udfolde os og eksperimentere, men der oplever jeg lidt for ofte, at vi umyndiggør de unge, senest med det her udspil, når det kommer til alkohol og tobak, det er en umyndiggørelse, hvor man tager noget af ungdomslivet væk fra de unge.
Morten Østergaard (RV), 2009-03-13:
I dag skal man gøre det, hvis det er journalister, advokater, læger og kolleger, men det var vel ikke unaturligt, at man også skulle gøre det efter 24 timer, hvis det var naboer, kammerater, familiemedlemmer eller andre, uden at stoppe efterforskningen, uden at forhindre øjemedet, men simpelt hen bare for at sikre, at hvis man aflytter personer i Danmark, er der en dommer inde over, hurtigst muligt efter at det er sket.
Aage Frandsen (SF), 2001-05-15:
Det drejer sig om at sikre, at der er plads til alle i vores samfund, at der er plads, sådan at folk kan være på arbejdsmarkedet, folk, der ønsker at være på arbejdsmarkedet, også de mennesker, som ikke kan udføre et fuldt arbejde, at de også kan være på arbejdsmarkedet i form af, at de kan være på fleks- eller skånejob.
Tom Behnke (FRI), 1999-10-28:
Hvis det var sådan, at de mange flotte løfter fra socialministeren kunne gennemføres, er jeg da overbevist om, at et enigt Folketinget ville indstille socialministeren til en eller anden hæderspris, for det er nogle flotte og nogle gode løfter, og det er på den måde en god socialminister, vi har.
Bent Bøgsted (DF), 2012-11-08:
Det er det, der er problemet, og det er derfor, vi siger, at så har vi den situation, at kommunerne ikke har travlt, for de behøver jo slet ikke at overholde nogen tidsfrist, og så kan de ledige få lov til at vente i længere tid, før de får en aktivering – det kan være et uddannelsestilbud, det kan være et andet aktivt tilbud.
Martin Lidegaard (RV), 2018-09-06:
Ja, vi foreslår, at vi næste år åbner op for, at 5.000 flere medarbejdere, kvalificerede medarbejdere, fra verden uden for EU kan komme til Danmark og levere deres bidrag til de virksomheder, til de hospitaler, til de plejehjem, der i den grad mangler arbejdskraft i dag.
Mette Abildgaard (KF), 2016-11-25:
En ting er, at det her er for dyrt for os som samfund, men prøv at tænke på det med udgangspunkt i det enkelte menneske, for det er jo der, det er allermest forrykt: Man er på et hospital, måske som ældre menneske, og man er sådan set færdig med sin behandling, men så skal man ligge på hospitalet i måske op til 10-14 dage, indtil kommunen er klar med et tilbud til en.
Kristian Thulesen Dahl (DF), 2000-02-23:
Der manglede én brik, som man ikke var færdig med at forhandle om, og som netop er årsagen til regeringskonferencen, som er i gang, nemlig at finde ud af, hvordan man ændrer sammensætningen i Europa-Parlamentet og Kommissionen, når antallet af lande pludselig udvides fra 15 til 25 eller 27, eller hvad det i givet fald bliver.
Morten Homann (SF), 2004-12-03:
Det er i virkeligheden det væsentligste problem med det her lovforslag, for borgerne skal stadig forholde sig til en lang række forskellige myndigheder, og de skattecentre, som skulle være indgangen på det område, ligger tilmed så spredt, at der for mange mennesker bliver en endog meget lang rejseafstand og rejsetid til centrene.
Mette Thiesen (DF), 2023-05-04:
Jeg er selv skolelærer, og jeg har meget svært ved at se, hvordan en skolelærer, der selv er iklædt det muslimske hovedtørklæde, skal stå og fortælle Aisha på 9 år, at hun ikke skal have hovedtørklæde på, eller fortælle Aishas forældre, at hun ikke må have hovedtørklæde på i skolen.